

На основу члана 27. став 5, члана 132. став 2 и члана 135. став 2. Закона о стечају (Службени гласник РС бр.104/2009, 99/2011-др.закон, 71/2012-одлука УС, 83/2014, 113/2017, 44/2018 и 95/2018), као и Правилника о утврђивању националних стандарда за управљање стечајном масом („Сл.гласник РС“ бр.62/2018) - Национални стандард број 5, поглавље III Националног стандарда о начину и поступку уновчења имовине стечајног дужника

ОПШТА БОЛНИЦА BIOCELL HOSPITAL у стечају из Београда, 
ул. Војводе Степе бр. 414 а

ОБЈАВЉУЈЕ

ПОЗИВ ЗА ДОСТАВЉАЊЕ ПОНУДА

ЗА ВРШЕЊЕ ПРОЦЕНЕ ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ ПОЈЕДИНАЧНЕ ИМОВИНЕ И ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА 


Позивају се стручна лица да доставе своје понуде за вршење процене:
1) целисходности продаје стечајног дужника као правног лица у односу на продају појединачне имовине стечајног дужника и
2) вредности имовине стечајног дужника.

Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним ОПШТА БОЛНИЦА BIOCELL HOSPITAL у стечају из Београда, ул. Војводе Степе бр. 414 а. 


Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника и Међународним рачуноводственим стандардима - МРС. Понуђачи су дужни да опишу методе које намеравају да користе у својој процени.


Процена мора садржати:

1) предмет процене, односно списак имовине која је предмет процене,
2) детаљан опис и техничке каратеристике предмета процене,

3) правно мишљење у вези правног статуса имовине која је предмет процене,

4) дефиниције и опис метода процене,

5) закључак о процењеној вредности имовине стечајног дужника,

6) процену целисходности продаје стечајног дужника као правног лица у односу на продају целокупне имовине, имовинске целине или појединачне имовине стечајног дужника,

7) списак имовине која је предмет обезбеђења потраживања разлучних и заложних поверилаца,

8) учешће вредности процењене имовине која је предмет обезбеђења у односу на процену вредности правног лица, односно у односу на процену вредности целокупне имовине стечајног дужника (изражено у процентима),

9) датум процене,

10) списак и мишљење о имовинско - правној документацији на основу које је сачињена процена.

Процена се доставља стечајном управнику у форми Извештаја о процени, у писаној форми у 3 (три) примерка на адресу стечајног дужника: ОПШТА БОЛНИЦА BIOCELL HOSPITAL у стечају из Београда, Ул. Војводе Степе 414 а, у електонској форми на USB-у и на е-маил адресу: andrijana.zivanovic71@gmail.com. 

Заинтересовани понуђачи, односно њихови овлашћени представници, могу добити детаљније информације потребне за израду понуде (податке о имовини која треба да буде предмет процене) од сарадника стечајног управника Драгана Боројевића, сваког радног дана од 9 до 15 часова, телефон број: 064/261-96-79 или путем e-mail адресе: draganb77777@gmail.com. 


Понуду за учествовање могу поднети сви понуђачи који испуњавају услове у смислу квалификационих захтева, и то:
· да је регистрован за обављање делатности код надлежног органа,

· да поседује лиценцу за обављање послова овлашћеног проценитеља,
· да није изречена мера забране обављања делатности;

· да за реализацију услуга из понуде предвиди члана/чланове проценитељског тима  који имају одговарајуће квалификације за процену медицинске опреме и уређаја и чланове тима осталих стручних знања, неопходних за процену вредности целокупне имовине стечајног дужника (економије, права, машинства, других инжењерских профила и др.);

· да имају искуства у пружању услуга наведених у понуди (приложити списак са задужењима и биографије кључног особља предложеног за спровођење услуга из понуде).

Понуда мора садржати:

1) висину накнаде за извршену процену без обрачунатог ПДВ-а,

2) доказе о испуњености услова у смислу квалификационих захтева,

3) податке о стручним лицима којa ће вршити процену,

4) динамику и услове плаћања накнаде,

5) рок за израду извештаја о процени,

6) референце досадашњег рада.


Понуђач уз понуду доставља фотокопију тражених докумената, наручилац задржава право да захтева од понуђача накнадно достављање на увид оригиналне документације.


Понуде за вршење процене предати најкасније до 25.09.2024. године до 15 часова на адресу стечајног дужника, ОПШТА БОЛНИЦА BIOCELL HOSPITAL у стечају из Београда, Ул. Војводе Степе 414а, у затвореним ковертама или на e-mail адресу: draganb77777@gmail.com.

Приликом избора понуђача у обзир се узима, осим финансијске понуде, стручност и референце проценитељског тима, рок израде извештаја о процени и други елементи понуде који су од значаја за вршење конкретне процене.


Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе одлуку да ниједног понуђача не изабере, о чему ће се понуђачима доставити обавештење.


У случају одустанка од објављеног позива понуђачима, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Стечајни управник Андријана Живановић, 

контакт особа Драган Боројевић 064/261-96-79, draganb77777@gmail.com.


